Diari Oficial de la Generalitat Valenciana


Sumari del DOGV 6686, del 05-01-2012 (2012/39)

Subhasta de béns immobles.
--------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/39


Organisme emissor
:   Notaria de María del Sol Fresneda Salido

Tipus de document
:   Subhasta

Subhasta de béns immobles. [2012/39]  
 María del Sol Fresneda Salido, notària del Col·legi de València, amb residència a Elx, faig saber:  
 Que en la meua notaria, sítia a Elx (Alacant), avinguda de la Reina Victòria, número 9, entresòl, es tramita venda extrajudicial, de conformitat amb l'article 129 de la Llei Hipotecària, de la finca hipotecada següent:  
Dotze. Habitatge sud-oest, esquerra entrant escala, del segon pis, de l'edifici situat en aquesta ciutat d'Elx (Alacant), eixample de Carrús, davant dóna al carrer dels Germans Navarro Caracena, número setanta-dos de policia, i al carrer d'Arturo Salvetti Pardo, sense número, on fa cantó; aquest habitatge té accés al carrer dels Germans Navarro Caracena per l'escala comuna, té una superfície de cinquanta-huit metres quadrats amb una galeria de quatre metres quadrats. Confronta: a l'oest, amb el carrer dels Germans Navarro Caracena; al sud, amb el carrer d'Arturo Salvetti Pardo; a l'est, amb un altre habitatge del mateix pis; i al nord, amb un altre habitatge del mateix pis.  
En el condomini dels elements comuns del total de l'edifici, entre els quals comprén el dret de donar major elevació a l'immoble descrit, així com en el repartiment de despeses i adopció d'acords, li correspon una participació de 5,55%.                
Inscripció: al Registre de la Propietat d'Elx, número 1: tom 1.623, llibre 1.232 del Salvador, foli 138, finca 25.487, inscripció 9a.                  
   
Es procedeix a la subhasta de la finca i es fan saber les condicions:  
Tindrà lloc a la meua notaria, sítia a Elx, avinguda de la Reina Victòria, número 9, entresòl. La primera subhasta el 22 de febrer de 2012, a les 10.00 hores, sent-ne el tipus base el de noranta-set mil huit-cents quaranta euros (97.840 €); si no hi ha postor o si resulta fallida, la segona subhasta serà el 27 de març de 2012, a les 10.00 hores, el tipus de la qual serà el 75% de la primera; en els mateixos casos la tercera subhasta el dia 30 d'abril de 2012, a les 10.00 hores, sense subjecció a tipus.  
La documentació i el certificat del registre a què fan referència els articles 236.a i 236.b del Reglament Hipotecari poden consultar-se a la notaria de dilluns a divendres, de 09.00 a 13.00 hores. S'entén que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, a la notaria, una quantitat equivalent al 30% del tipus que corresponga a la primera i segona subhasta i a la tercera un 20% del tipus de la segona, mitjançant un xec bancari a nom del notari. Podran fer-se postures per escrit en plec tancat, on caldrà acompanyar el justificant del dipòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.   
   
  
Elx, 21 de desembre de 2011.- La notària: María del Sol Fresneda Salido.